Onasi voz kechgan yo‘lbars bolasiga itlar g‘amxo‘rlik qilmoqda

Ikki haftaligida onasining qahriga uchragan yo‘lbars bolasiga endi odamlar va itlar ota-onalik qilmoqda. Bu haqda “BigPicture.ru” xabar bermoqda.

Yo‘lbars bolasi Slovakiyadagi hayvonot bog‘ida dunyoga keldi. Tug‘uruq jarayonidan dahshatga tushgan tajbirasiz ona yo‘lbars esa o‘z bolasidan voz kechdi.
Endi yo‘lbars bolasiga hayvonot bog‘i xodimalari — Iveta va Miska, shuningdek, Bleki, Jenni va Xyugo laqabli uch it g‘amxo‘rlik qilmoqda.
Yosh yo‘lbars bor bo‘sh vaqtini ovqatlanish, uxlash va o‘yin o‘ynash bilan o‘tkazmoqda, itlar esa unga ko‘z-quloq bo‘lib, qo‘shimchasiga, silab-siypalashadi ham.